
Метр 20 и лъагагъщ
Адыгей.Республикэм и щыхьэр Мейкъуапэ и ут нэхъыщхьэм щыгъэувын щIадзащ илъэсыщIэ псейр. Метр 20 зи лъагагъ псей IэрыщIыр къалэ администрацэм нэгъабэ къищэхуауэ щытащ.
Мы гъэм псей лъагэм гъусэ хуащIынущ кумбыгъэ щхьэхуэхэм итыну псей щхъуантIэ 12. А жыгыщIэ цIыкIухэр ягъэщIэрэщIэнущ мейкъуапэдэсхэм. ЯгъэщIэрэщIэну къудейкъым, атIэ абыкIэ зэпеуэнущ.
ИлъэсыщIэ псейр дыгъэгъазэм и 25-м къызэIуахыну я мурадщ.
Къамэ гъэщIэгъуэн
Абхъаз.Тыркум щыIэ абхъаз хэхэсхэм Апсным и къэрал музейм къратыжащ истамбылакIуэ зэманым абы къыщыхута, лIэщIыгъуэрэ ныкъуэрэ зи ныбжь дыжьын къамэ телъыджэ.
— Гуапэщ хамэ щIыпIэм щыпсэу ди лъахэгъухэм апхуэдэ хьэпшып гъуэзэджэхэр зэрахъумар, иджы республикэм ахэр къызэрыIэрагъэхьэжыр, — жеIэ музейм и унафэщI Джопуа Аркадий.
Музейм и лэжьакIуэхэм къапэщылъщ а къамэр щащIа щIыпIэмрэ зэманымрэ къахутэну.
УЭРДОКЪУЭ Женя.
